Barnalánið mikilvægara en afreksmennskan Fótboltinn hefur verið fyrirferðarmikill á Akranesi allt frá tímum gullaldarliðsins fræga um miðbik síðustu aldar . Í sumum fjölskyldum á Skaganum hefur knattspyrnan beinlínis verið miðpunkturinn . Ein af þessum miklu fótboltafjölskyldum kom af Heiðarbraut , afkomendur Jóhannesar Karls Engilbertssonar og Friðriku Kristjönu Bjarnadóttur . Síðustu áratugina hafa fimm afa - og ömmustrákar þeirra gert garðinn frægan í boltanum og áður hafði sonurinn Hörður verið sigursæll með Skagaliðinu auk þess að vera um tíma í atvinnumennsku í Svíþjóð . Á tímabili voru þeir fjórir í atvinnumennsku strákarnir : Bjarneyjar - og Guðjónssynirnir þrír , Þórður , Bjarni og Jóhannes Karl , auk Jóhannesar Þórs Harðarsonar . Nýjasta stjarnan og að talið er einn allra efnilegasti framherji Íslands í dag er Björn Bergmann Sigurðarsonar , fjórði sonur Bjarneyjar Jóhannesdóttur , en hann leggur fyrir sig atvinnumennsku í fótbolta . Þau Jóhannes Karl og Fedda , eins og Friðrika er jafnan kölluð , eru þó hógvær þegar talið berst að þessum afreksmönnum þeirra . Þeim finnst meira um vert barnalánið í fjölskyldunni . Nánar er rætt við hjónin Jóhannes Karl og Friðriku Kristjönu í Skessuhorni vikunnar sem kom út í dag .